WikipediA 


Manx 


Dat artikel es geschreevn in't Noordelik West-Vlams. 


't Manx (Gaelg of Gailck ) ook Manx-Gaelisch, historisch ook 
Manks gespeld, is e Keltische, Goidelische toale die deur e deel 
menschn gesprookn wierd ip't Eyland Man os eeste toale, moa 
die uutgestorvn is by de dood van de latste spreker Ned Maddrell 
in 1974. Toch is de toale noois helegans uut gebruuk gerakt. 
Manx is nog assan e belangryk deel van de cultuur en't erfgoed 
van't eyland. 

In 2009 is 't Manx uutgestorvn verkloard deur den UNESCO- 
Weireldatlas van Bedreygde Toaln ( UNESCO's Atlas of the 
World's Languages in Danger ), moa sedertdien hen ze da 
veranderd in "ernstig bedreygd". 

Den dag van vandoage is de toale an een heriplevienge bezig. In 
2015 woarn der roend de 1.800 menschn die ip verschillige 
niveaus Manx kostn klappn os tweede toale. Sedert ende 20e 
eeuwe is Manx ook zichtboarder gekommn ip 't eyland me 
wegwyzers, radio-uutzendiengn en der is ook e boasisschole 
woar da lesse gegeevn wordt in't Manx: Bunscoill Ghaelgagh. D' 
heriplevienge wordt vergemakkelykt deurdat de toale goed 
beschreevn is: den Bybel is byvoorbeeld vertoald gewist in 't 
Manx in 1775 en der zyn ook audio-ipnoames gemakt van 
moedertoalsprekers. 


Manx-Gaelisch 
Gaelg of Gailck 



Sprekers 1.800: tweede toale 
Toalfamilie Indo-Europees 

■ Keltisch 


FA1LT ERRIU 



■ Goidelisch 

■ Manx 

Stoatus 
Officieel in Man 

Toalorganisoatie Coonceil ny Gaelige 
Toalcodes 


ISO 639-1 

gv 

ISO 639-2 

glv 

ISO 639-3 

glv 



















Zie de Manx-Gaelische uutgoave van Wikipedia. 

Ofbeeldiengn die ier by passn ku je vien in de categorie Manx language van Wikimedia 
* Commons. 


Overgenomen van "https://vls.wikipedia.Org/w/index.php?title=Manx&oldid=302819" 


Boovnstoand blad es vo de latste ki veranderd om 23:17 ip 9 nov 2019. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 













